text: "হ্যাক একটু উপরের লেভেল থেকে হয়েছে বলে একটু ঝামেলা হচ্ছে" : নোবেল – Voice Of Bangladesh
  "হ্যাক একটু উপরের লেভেল থেকে হয়েছে বলে একটু ঝামেলা হচ্ছে" : নোবেল
  বিনোদন ডেস্কঃ ভারতের একটি রিয়েলিটি মিউজিক শো থেকে আলোচনায় উঠে আসেন দেশের ছেলে মাঈনুল আহসান নোবেল। এরপর তাকে নিয়ে মিউজিক ভক্তদের আগ্রহের কমতি ছিল না। তবে অল্পদিনেই তাকে ঘিরে তৈরি হয় নানা আলোচনা-সমালোচনা।
  নোবেলের ভেরিফায়েড ফেইসবুক পেজে গত বৃহস্পতিবার রাত থেকে একটির পর একটি বিতর্কিত পোস্ট দেখে অনেকেই অবাক! এর মধ্যে গায়ক জেমসকে (ফারুক মাহফুজ আনাম) হেয় করে বেশ কয়েকটি পোস্ট দেওয়া হয়। পোস্ট দেওয়া হয় গীতিকার-সুরকার ইথুন বাবুকে নিয়েও।
  কখন থেকে পেজটি বেহাত- এমন প্রশ্নের জবাবে নোবেল দাবি করেন, পেজটি পুরোপুরি বেহাত হয়নি; নিয়ন্ত্রণ তার হাতেও আছে। তাহলে পোস্টগুলো সরিয়ে নিচ্ছেন না কেন- জানতে চাইলে তিনি বলেন, 'আমাকে থ্রেট দেওয়া হচ্ছে যে, স্ট্যাটাসগুলো ডিলিট করলে আরও আজেবাজে স্ট্যাটাস দেওয়া হবে। যে কারণে স্ট্যাটাসগুলো ডিলিট করছি না। আমার ফেসবুক পেজ সিকিউর করতে চাই।'